stanford-oval/wikipedia huggingface dataset:
הרכבת התחתית של חרקיב
שמות התחנות

מגמת החלפת שמות התחנות לאחר התפרקות ברית המועצות לא פסחה גם על הרכבת התחתית של חרקיב. חלק מהשמות שהיו מזוהים עם המשטר הקומוניסטי הוחלפו. כך למשל תחנת "רחוב סברדלוב" (על שמו של המהפכן וראש ממשלה הראשון של רוסיה הסובייטית) הוחלף בשם "חולודנה הורה" (בתרגום לעברית - ההר הקר), "תחנה סובייטית" הוחלפה ב"כיכר החוקה", "תחנה על שם הצבא הסובייטי" הוחלפה ב"התחנה הצבאית" ו"תחנת הפרולטריון" התחילה להיקרא "התחנה התעשייתית".
אירועים ותקריות ברכבת התחתית

ב-14 במאי 2006 אירעה התנגשות בין שתי הרכבות בקו מס' 1 כתוצאה מכך נפצעו 6 נוסעים.
ב-29 ביולי 2009 בקו מס' 1 נתקעה רכבת בתוך המנהרה, עקב תקלה בקו חשמל. תנועת הרכבות בקו זה הופסקה למשך כשעתיים. הנוסעים שהיו ברכבת התקועה פונו רגלית לתחנה הקרובה.
בלילה שבין 19 ל-20 באפריל 2009 בין השעות 00:30 ו-2:00 נערכה בתחנת "האוניברסיטה" הופעה של התזמורת הסימפונית של חרקיב. כ-5,000 צופים נאספו בתחנה כדי לראות את ההופעה. כל מהלך ההופעה עמדו ברציפי התחנה שתי רכבות, אשר בסיומה הסיעו את הצופים אל יעדם.
הערות שוליים

↑  כתבה באתר RBC-Ukraine
חדר שנאים

חדר שנאים היסטורי ברח' אילת ביפו
חדר שנאים או חדר טרפו (חברת החשמל לישראל מסמנת חדרים אלו ת"פ - "תחנה פנימית") הוא חדר המכיל שנאי אחד או יותר המיועד להשנאת מתח חשמלי ממתח רשת ההולכה למתח רשת חלוקה.
ברחבי העולם נחשב חדר שנאים לסוג של תחנת משנה, אך בישראל משמש מונח זה לתיאור הנ"ל באופן בלבדי, כאשר ההשנאה מתבצעת מ"מתח גבוה" בהגדרתו בישראל (33/22/11 קילווולט) למתח נמוך (400 וולט).
קיימים שני סוגים של חדרי שנאים: חדר שנאים המהווה חלק ממבנה, וחדר שנאים המהווה מבנה בפני עצמו.
רקע

שנאים ממירים את מתח הרשת למתח הסופי המגיע לצרכן. היכולת של שנאי לספק צריכת חשמל מוגבלת, ולכן יש צורך תמידי בהתאמת כמות השנאים. בישראל, למשל, שנאי סטנדרטי המותקן על ידי חברת החשמל בנוי לספק את צריכת החשמל של 100–120 יחידות דיור ממוצעות. משמעות הדבר היא כי בהקמת שכונה חדשה בת 1,000 יחידות דיור, נדרשת הקצאת שטח להתקנת כ-10 שנאים.
התקנת שנאים אפשרית בכמה תצורות. הנפוצות הן הצבת השנאי על הקרקע תחת כיפת השמים (נפוץ ביותר בתחנות משנה), התקנת השנאי על גבי עמוד חשמל, והתקנתו בתוך חדר סגור. השיקולים בבחירת תצורת ההתקנה לוקחים בחשבון את הצורך בתפעול השנאי ובבטיחות השימוש בו. ככל שהשנאי הדרוש גדול יותר, כן גדלים האתגרים הכרוכים בתפעולו ובהבטחת בטיחותו, ולהתקנת שנאים על הקרקע או על עמודי חשמל יתרונות כלכליים מובהקים בהשגת מטרות אלו.
עם זאת, לא תמיד ניתן לפתור את מיקום השנאים באמצעות הצבתם על הקרקע או על עמודים. בעיה זו מאפיינת מאוד שטחים עירוניים צפופים. במקרים כאלה פעמים רבות הפתרון הוא בנייה של חדר בתוך מבנה והתקנת השנאי בתוכו. שימוש בחדרים להתקנת שנאים נפוץ אצל צרכנים המקבלים את אספקת החשמל שלהם במתח גבוה ומבצעים את ההשנאה למתח נמוך בעצמם - למשל במוסדות גדולים כאוניברסיטאות, בתי חולים, בקיבוצים ובמפעלים גדולים.
בראשית המאה ה-21 הוציא משרד האנרגיה והתשתיות הנחיה גורפת לחברת החשמל שאסרה עליה להקים רשתות חלוקה עיליות חדשות בשטחים עירוניים. משמעות ההחלטה הייתה כי לא ניתן יהיה להתקין שנאים על עמודי חשמל באזורים עירוניים, ובאזורים קיימים בהם התרחשה תנופת בניה ניכרת אך לא היו בנמצא שטחים פנויים, לא נותר לחברת החשמל אלא לדרוש את התקנת השנאים בחדרים הנמצאים בתוך מבנים, בין אם מדובר במבני מגורים, מסחר או מבני ציבור. אמות המידה של רשות החשמל מאפשרות לחברת החשמל לדרוש כתנאי לקבלת היתר בניה חדר שנאים בכל מבנה שצריכת החשמל הצפויה בו עולה על 100 קילוואט, - בפועל מדובר על כל מבנה בו מתוכננות מעל 6 יחידות דיור.
אתגרים תכנוניים

גישה לתחזוקה: בחדר שנאים מותקן ציוד רב הזקוק לתחזוקה שוטפת, כולל טיפולים וחלקי חילוף. חלק מהציוד, למשל השנאי עצמו, לא ניתן להזזה אלא באמצעים מכניים, ולכן נדרשת גישה למשאית מנוף.
תפעול שוטף: בפעולה שוטפת מייצרים שנאים חום רב, ולכן נדרש לחדר אוורור יעיל.
בטיחות: מערכות החשמל המותקנות בחדר מסוכנות ביותר, ולעיתים כוללות גם חומרים דליקים. הצבת הציוד בחדר נעשית על פי כללים ברורים הכוללים מרחקי בטיחות והפרדה בין מדורים שונים באמצעות גדר.
איכות סביבה: על אף שלא ידוע על סכנות בריאותיות הנובעות משימוש בחשמל בכלל ושנאים בפרט, האסדרה בתחום חדרי שנאים מציבה דרישות מטעמי זהירות מונעת. הדרישה העיקרית היא הרחקת חדר השנאים 5 מטר מכל חלל העשוי לשמש לשהייה ארוכה.
אתגרים תכנוניים > מבנה

בשל האתגרים לעיל, לחדרי שנאים מבנה מורכב. החדרים כוללים רצפה כפולה המיועדת להעברת כבלי החשמל, ובה פתחים המאפשרים גישה לתחזוקה. קירות החדר כוללים פתחים להכנסת ציוד ופתחים לכניסת טכנאים. אוורור החדר מושג לעיתים באמצעות סידור מיוחד של פתחים עליונים ותחתונים הגורם להזרמת אוויר אל תוך החדר תוך ניצול תכונת האוויר החם לעלות למעלה, ולעיתים באמצעות מערכות מיזוג אויר.
בשל הצורך בנגישות למשאית מנוף, מרבית חדרי השנאים נבנים במפלס הקרקע או במרתף הצמוד לקרקע. שטחו המזערי של חדר שנאים בסיסי הכולל שנאי אחד הוא כ-25 מ"ר, והוא משפיע גם על תכנון סביבתו בשל הצורך בהבטחת גישה לפתחים, תעלות אוורור ומרחקי זהירות מונעת נדרשים.
אתגרים תכנוניים > מבנה > חדר טרומי

כאשר חדר שנאים אינו חלק ממבנה אחר, ניתן לבצעו בבנייה טרומית. חדרים טרומיים ניתנם להצבה על פני הקרקע או הטמנה מתחת לפני הקרקע. בשל העלויות הגבוהות של חדרי שנאים, חדרי שנאים טרומיים מהווים חיסכון ניכר. חדרי שנאים טרומיים נפוצים מאוד בשכונות שנבנו בישראל מהעשור הראשון של המאה ה-21 ואילך.
אתגרים תכנוניים > ציוד

חדר שנאים מכיל ציוד סטנדרטי, המסודר בחלל החדר ומאובטח בהתאם לדרישות אסדרה:
שנאי אחד או יותר.
מסדר מתח גבוה.
לוחות חשמל למתח נמוך.
מערכת הארקה.
כבלי חשמל למתחים שונים.
ארון ציוד לאחסון ציוד וכלים המיועדים לתפעול החדר.
מערכות נוספות, חלקן לפי דרישות אסדרה מותאמות ספציפית לחדר: תאורה ותאורת חירום, מיזוג אויר, גילוי עשן, כריזה ועוד.
השפעות כלכליות

להקמת חדרי שנאים השפעות כלכליות כבדות על יזמים, השואפים להימנע ככל האפשר מהקמתם.
עלויות: הבניה של החדר עצמו אינה סטנדרטית, ומחייבת שימוש בחומרים מיוחדים, טכניקות בניה ועובדים מיומנים מעבר לרגיל. הסכומים המושקעים בבניית החדר מוחזרים ליזמים פרטיים בהתאם לתעריף שנקבע על ידי רשות החשמל, שאינו בהכרח מכסה את כלל העלויות.
צמצום שטח לשימושים אחרים: מכיוון שהשטח המותר לבנייה מוגבל, במקרים רבים בניית חדר שנאים מאלצת לצמצם שטחים המיועדים לשימושים אחרים במבנה - למשל מחסנים, חניות וכיוצ"ב.
ירידת ערך נדל"ן: הגם שכאמור לא ידוע על סכנה בריאותית משנאים והמרחקים הנשמרים בהתאם לעקרון הזהירות המונעת, הצורך בגילוי נאות על קיומו של חדר שנאים והרתיעה שחשים רבים מ"קרינה חשמלית" עלולים להוריד את ערכם של נכסי הנדל"ן במבנה בו הוקם חדר שנאים.
עיכוב בניה: חדר שנאים דורש כאמור לעיל תכנון מיוחד, תיאומים עם גופים ציבוריים נוספים הן בשלב התכנון והן בשלבי הבניה ובסיומה - כל אלה עלולים להאריך את משך הבניה.
אחת הטכניקות בהם נוקטים יזמים על מנת להימנע מהקמת חדר שנאים היא הזמנת חיבורי חשמל קטנים מהנדרש לתפקודו התקין של המבנה. שיטה נוספת ננקטת בידי יזמים כאשר חברת החשמל דורשת הקמת חדרי שנאים במספר מיזמים הנבנים בסמוך זה לזה בו זמנית, במקרים אלה יזמים עשויים לעכב את הוצאת היתר הבניה עד לסיום מיזם סמוך ומסירת חדר השנאים שבו לרשות חברת החשמל.
הערות שוליים

1 2 3 4  שימוע נוסף לעניין חדר שנאים, רשות החשמל, 11 במאי 2022
↑  במדינות אחרות נעשה שימוש בשנאים קטנים המספקים צריכה של מספר יחידות דיור קטן בהרבה
↑  https://www.gov.il/he/pages/10702
↑  https://www.gov.il/he/pages/amotmidabook
↑  https://www.gov.il/BlobFolder/guide/radiation_of_electrical_frequency/he/radiation_non_ionizing_planning_guide_electrical_installations_new_buildings_for_reduction_magnetic_fields_IEC.pdf
↑  מכיוון שחברת החשמל אינה יודעת בניית איזה מיזם תסתיים ראשונה, היא דורשת במקרים כאלה חדר שנאים בכל המיזמים שבסביבה
20 בדצמבר

20 בדצמבר הוא היום ה־354 בשנה (355 בשנה מעוברת), בשבוע ה־51 בלוח הגרגוריאני. עד לסיום השנה, נשארו עוד 11 ימים.
אירועים היסטוריים ביום זה

1334 – בנדיקטוס השנים עשר התמנה לאפיפיור אחרי שיוחנן העשרים ושניים מת
1803 – ניו אורלינס עוברת לידי ארצות הברית כחלק מרכישת לואיזיאנה
1851 – לואי נפוליאון מעביר את השינויים בחוקת צרפת על ידי משאל עם
1860 – קרוליינה הדרומית פורשת מארצות הברית ובכך מתחילה מלחמת האזרחים האמריקנית
1939 – הקמת מרכז המחקר איימס, אחד ממרכזי החלל של נאס"א
1952 – מטוס חיל האוויר האמריקני מתרסק באגם מוזס שבוושינגטון, 87 בני אדם נהרגו
1976 – יצחק רבין מפטר את שרי המפד"ל מהממשלה, עקב הימנעותם בהצבעת אי אמון בכנסת על חילול השבת בהבאת מטוסי F-15 לארץ. באותו יום מגיש רבין את התפטרותו לנשיא המדינה, מה שמוביל להקדמת הבחירות ל-17 במאי 1977 ולמהפך
1983 – יאסר ערפאת מתפנה סופית מלבנון בעקבות מרד בשורות הפת"ח
1987 – טביעת המעבורת MV דונה פאז, 4386 בני אדם קיפחו את חייהם באסון הימי הקטלני ביותר בהיסטוריה בעתות שלום
1989 – ארצות הברית פולשת לפנמה במטרה להדיח את מנואל נורייגה
1995 – נאט"ו מתחילה בשמירת השלום בבוסניה
1995 – מטוס בואינג 757 מתרסק לתוך הר בקולומביה, 160 בני אדם נהרגים
1999 – מקאו מועברת לריבונות סין
1999 – שיגור משימת מעבורת החלל דיסקברי STS-103 למשימת השירות השלישית לטלסקופ החלל האבל
2009 – שיגור החללית סויוז TMA-17 עם משלחות 22/23 לתחנת החלל הבינלאומית
נולדו

1496 – יוסף הכהן, רופא והיסטוריון יהודי (נפטר ב-1575)
1537 – יוהאן השלישי, מלך שוודיה (נפטר ב-1592)
1894 – רוברט מנזיס, ראש ממשלת אוסטרליה ה-12 (נפטר ב-1978)
1897 – נתנאל הוכברג, אגרונום ומומחה לגידול גפן, זוכה פרס ישראל לחקלאות לשנת תשט"ו (נפטר ב-1983)
1920 – אהרן יריב, אלוף בצה"ל, ראש אמ"ן ושר בממשלת ישראל (נפטר ב-1994)
1920 – ואינו לינה, סופר פיני, אחד מהסופרים הפינים המשפיעים ביותר במאה ה-20 (נפטר ב-1992)
1922 – רנדולף ל. ברהם, היסטוריון ופוליטולוג אמריקאי יהודי (נפטר ב-2018)
1922 – בוורלי פפר, ציירת ופסלת יהודייה אמריקנית (נפטרה ב-2020)
1926 – משה מרזוק, רופא יליד מצרים ממוצא קראי, אחד מ"נידוני קהיר", שעמדו לדין במצרים בעקבות "העסק הביש" (נפטר ב-1955)
1929 – סלים אל-חוס, פוליטיקאי לבנוני שכיהן כראש ממשלת לבנון (נפטר ב-2024)
1930 – רפאל בשן, עיתונאי ומראיין ב"מעריב" ואחר כך ב"ידיעות אחרונות" (נפטר ב-2001)
1932 – ג'ון הילרמן, שחקן אמריקאי זוכה פרס גלובוס הזהב ופרס אמי (נפטר ב-2017)
1934 – אלעזר ברק, קצין חימוש ראשי (נפטר ב-2008)
1942 – בוב הייז, אצן ושחקן פוטבול אמריקאי (נפטר ב-2002)
1942 – ז'אן-קלוד טרישה, בנקאי צרפתי, אשר שימש כנשיא הבנק המרכזי האירופי
1943 – ירמי אולמרט, איש צבא, פוליטיקאי ועסקן ספורט ישראלי
1944 – חדוה עמרני, זמרת ישראלית
1946 – אורי גלר, התפרסם ברחבי העולם כמי שמעיד על עצמו כבעל כוחות על-טבעיים
1947 – ג'יליולה צ'ינקווטי, זמרת איטלקייה, זוכת אירוויזיון 1964 כנציגת איטליה
1948 – חיים לפיד, סופר ישראלי
1948 – מוטי פליישר, זמר ושחקן ישראלי
1950 – חיים הכט, מנחה טלוויזיה, שדרן רדיו וכן מייסד ומנהל תחנת "רדיו קול רגע"
1953 – ג'קי אלקיים, זמר ומוזיקאי, יוצר ומלחין ישראלי (נפטר ב-2024)
1954 – שמואל זעפרני, ראש ישיבת המאירי בירושלים וסגן ראש מכללת ליפשיץ בירושלים (נפטר ב-2022)
1955 – נילי אושרוב, תסריטאית, סופרת, משוררת, עורכת לשונית וסאטיריקנית ישראלית
1959 – קז'ימייז' מרצינקייביץ', ראש ממשלת פולין, ראש העיר ורשה
1961 – שרון ליפשיץ, זמרת ויוצרת ישראלית
1963 – בועז כהן, שדרן רדיו ישראלי, מוזיקאי ומרצה בנושאי תרבות
1963 – טל פרידמן, שחקן וקומיקאי ישראלי
1963 – יוסף קליינר, רב, פסיכולוג, שחקן ואיש רוח ישראלי ממוצא ארגנטינאי
1964 – קלרה רוחאס, קולומביאנית, מנהלת קמפיין הבחירות של אינגריד בטנקור, שנחטפה ב-2002 בידי מחתרת ה-FARC
1965 – ליאור זוהר, שחקן ומדבב ישראלי
1966 – עמיקם נורקין, מפקד חיל האוויר הישראלי
1969 – בובי פילס, כדורסלן אמריקאי (נפטר ב-2000)
1970 – רונן נויבירט, ממייסדי ארגון "בית הלל" והמנכ"ל הראשון של הארגון (נפטר ב-2021)
1972 – מייקל הרפז, זמר ישראלי
1984 – בוב מורלי, שחקן אוסטרלי
1993 – יעל חוטומלנסקי, שחקנית ישראלית
1994 – ג'וליו צ'יקונה, רוכב אופני כביש איטלקי
1998 – קיליאן אמבפה, כדורגלן צרפתי
נפטרו

217 – זפירינוס, אפיפיור
860 – אתלבאלד מווסקס, מלך אנגליה בשנים 860-856 (נולד ב-831)
910 – אלפונסו השלישי, מלך אסטוריאס (נולד ב-848)
1340 – יוהאן הראשון, דוכס בוואריה (נולד ב-1329)
1355 – סטפן אורוש הרביעי דושאן, מלך סרביה (נולד ב-1308)
1590 – אמברואז פרה, כירורג צרפתי (נולד ב-1510 בערך)
1704 – שארל פלומיה, בוטנאי ומגלה ארצות צרפתי (נולד ב-1646)
1849 – ויליאם מילר, כומר בפטיסטי אמריקאי (נולד ב-1782)
1921 – יוליוס ריכרד פטרי, מיקרוביולוג גרמני (נולד ב-1852)
1925 – חנינא קרצ'בסקי, מחלוצי הזמר העברי בארץ ישראל (נולד ב-1877)
1937 – אריך לודנדורף, גנרל גרמני, ממנהיגי גרמניה במלחמת העולם הראשונה ומתומכיו המוקדמים של אדולף היטלר (נולד ב-1865)
1943 – יורי טיניאנוב, סופר, תסריטאי, מבקר ספרות וחוקר קולנוע יהודי-סובייטי (נולד ב־1894)
1961 – ארל פייג', ראש ממשלת אוסטרליה ה-11 (נולד ב-1880)
1968 – ג'ון סטיינבק, סופר אמריקאי (נולד ב-1902)
1973 – לואיס קאררו בלאנקו, ראש ממשלת ספרד (נולד ב-1904)
1977 – הנרי טנדי, חייל בריטי, הטוראי הבריטי המעוטר ביותר במלחמת העולם הראשונה (נולד ב-1891)
1982 – ארתור רובינשטיין, פסנתרן (נולד ב-1887)
1985 – נחום שדמי, חלוץ, מבכירי ארגון "ההגנה", אלוף-משנה בצה"ל, נשיא בית הדין הצבאי לערעורים (נולד ב-1898)
1990 – גרשום שוקן, עורכו הראשי והמוציא לאור של עיתון "הארץ" (נולד ב-1912)
1996 – קרל סייגן, אסטרונום יהודי אמריקאי (נולד ב-1934)
2009 – בריטני מרפי, שחקנית וזמרת אמריקאית (נולדה ב-1977)
2010 – אברהם טמיר, אלוף בצה"ל, ראש אגף התכנון (נולד ב-1922)
2013 – דידי מנוסי, עיתונאי, פזמונאי וסאטיריקן ישראלי (נולד ב-1928)
2017 – דוד סלמן (יקיר ירושלים), מנכבדי העיר ירושלים ומבוניה. בשנת 1984 זכה ביקיר העיר ירושלים (נולד ב-1918)
2019 – רולנד מאתס, שחיין מגרמניה המזרחית (נולד ב-1950)
2021 – דוד אלטמן, סגן נשיא המכללה האקדמית נתניה, סגן נשיא ומנכ"ל אוניברסיטת בר-אילן (נולד ב-1941)
2022 – ראובן כהן, כדורגלן ומאמן כדורגל ישראלי (נולד ב-1937)
2024 – ג'ורג' איסטהאם, כדורגלן אנגלי (נולד ב-1936)
חגים ואירועים החלים ביום זה

19 בדצמבר – 21 בדצמבר
דצמבר
לוח אירועים שנתי
אורי גלר
חיים הכט
טל פרידמן
סטפן אורוש הרביעי דושאן
קרל סייגן
עודד וולקשטיין

| --- | --- |
אין תמונה חופשית
 לידה:  1970 (בן 54 בערך) רמת גן, ישראל 
 מדינה:  ישראל 
 עיסוק:  סופר, מתרגם, עורך ספרותי, מבקר ספרות
 מקום לימודים:  אוניברסיטת תל אביב 
 תקופת הפעילות:  מ-1993
 
עודד וולקשטיין (נולד ב־27 בפברואר 1970) הוא סופר, מתרגם, עורך ספרותי ומבקר ספרות ישראלי.
ביוגרפיה

וולקשטיין נולד ברמת גן כבן יחיד. גדל ברמת גן ובהוד השרון.
בשנת 2000 קיבל תואר שני בספרות באוניברסיטת תל אביב, על עבודה שכותרתה "הזיכרון ביצירותיהם של אבות ישורון ופרנץ קפקא: מודל פסיכו-סמיוטי".
ב-2009 קיבל תואר דוקטור מאוניברסיטת תל אביב, על עבודה שכותרתה "חדר המכונות של ההתגלות: הנשגב במודרניזם (פו, פוקנר, אוקונור)".
מאז 2001 הוא מלמד כתיבה יוצרת וספרות בבית הספר קאמרה אובסקורה. לימד בחוג לתורת הספרות הכללית באוניברסיטה העברית בירושלים ובאוניברסיטת תל אביב. מלמד ספרות במכללת ספיר.
וולקשטיין תרגם מאנגלית לעברית מספר ספרים, בהם הספר השנוי במחלוקת "כל יום הוא טרבלינקה" והספר גברויות של ריווין קונל, שהוא אחד הספרים המצוטטים ביותר בתחום של לימודי מגדר. עם הספרים שערך נמנים "אמא" מאת ענר שלו, "נזדרובייה" מאת זוסטלומה, "אני אוהַב את כריסטינה" מאת לי קופמן, "המורה" מאת מיכל בן-נפתלי (שזיכה אותה בפרס ספיר לשנת 2016) ו"שפילפוגל, שפילפוגל" מאת מתן חרמוני.
היה חבר מערכת כתב העת "מטעם", ופרסם מאמרים על שירה וספרות במספר עיתונים וכתבי עת, בהם מוסף "ספרות ותרבות" של "ידיעות אחרונות", "הארץ" ו"הליקון".
משנת 2015 הוא עורך ספרות מקור ב"כתר ספרים".
בשנת 2016 יצא לאור בהוצאת רסלינג ספרו אני אומר לכם שאני מת! – מסה על אדגר אלן פו, המבוסס על פרק מהדוקטורט שלו. בשנת 2017 יצא לאור אוסף מסות שלו בנושאי תרבות בשם משמרת לילה בהוצאת ידיעות ספרים. בשנת 2019 יצא לאור, בהוצאת דביר, רומן פרי עטו, הסבך. הוא פעיל בפרויקט הסיפור הקצר, שבו מתפרסמים תרגומיו והמלצותיו.
וולקשטיין מתגורר בתל אביב, ולו בת מבת זוגו לשעבר, דפנה רוזנבליט.
ספריו

אני אומר לכם שאני מת! - מסה על אדגר אלן פו (הוצאת רסלינג, 2016)
משמרת לילה (הוצאת ידיעות ספרים, 2017)
הסבך (הוצאת דביר, 2019)
אקדמיה לתינוקות (הוצאת דביר, סדרת רוח צד, 2021)
מכרסם (הוצאת פרדס, 2022)
תעלומת סודות היורשת (הוצאת תשע נשמות, 2022)
הערות שוליים

↑  ראיון עם עודד וולקשטיין, מתרגם הספר "כל יום הוא טרבלינקה", באתר "לעולם לא עוד"
↑  ריווין קונל, דני קפלן (ע), תרגום: עודד וולקשטיין, גברויות, חיפה: פרדס, 2009
↑  עודד וולקשטיין בפרויקט הסיפור הקצר
↑   גילי איזיקוביץ, אחת הגיבורות בספרו החדש של עודד וולקשטיין היא רוצחת סדרתית. למה הוא נמשך לעולמות האימה?, באתר הארץ, 24 במאי 2021
| --- | --- |
בקרת זהויות :  NLI: 987007297281605171  GND: 1220952680  ISNI: 0000 0000 6664 1848  LCCN: no2007033045  SUDOC: 193822482  VIAF: 74161712   WorldCat (עם VIAF): 74161712
סימון אלפסי (כדורגלן)

סימון אלפסי (8 באוקטובר 1923 – 21 בדצמבר 2004) היה כדורגלן ישראלי ששיחק בעמדת החלוץ בבית"ר ירושלים. אלפסי נחשב לאחד השחקנים המשמעותיים בשנותיו הראשונות של המועדון, ולאחר מכן שימש כמאמן-שחקן והוביל את בית"ר ירושלים לליגה הבכירה לראשונה בתולדותיה.
ביוגרפיה

אלפסי נולד בירושלים, ובשנים שקדמו להקמת בית"ר ירושלים שיחק בקבוצת בית"ר ימין משה.
אלפסי נחשב לשחקן וירטואוז ולאחד החלוצים הבכירים בארץ ישראל בתקופתו. לאחר ביצועים מרשימים בבית"ר ירושלים בשנים 1942–1945 ביקשה ממנו בית"ר תל אביב, שנחשבה לקבוצה חזקה בשנות הארבעים, לחזק אותה במשחקיה הבינלאומיים. בין השאר שיחק בשורותיה בביירות בנובמבר 1944. ב-6 במאי 1945 ניצחה בית"ר תל אביב 2–4 את היידוק ספליט, ואלפסי כבש את השער השלישי. במרץ 1948 כבש שני שערים במשחק של בית"ר תל אביב מול פתח תקווה.
ב-29 בנובמבר 1947 כבש שישה שערים בניצחון 1–8 על קבוצת דגל ציון, והוא שיאן השערים למשחק אחד בקבוצת בית"ר ירושלים.
בעונת 1952/1953 עבר לשחק בהפועל חיפה, אך לאחר עונה אחת החליט לחזור כשחקן-מאמן לבית"ר ירושלים, והוביל אותה בעונת 1953/1954, לראשונה בתולדותיה, לליגה הבכירה דאז ליגה א', בעזרתו של לוניה דבורין, ששימש עוזר מאמן, ואף אימן בפועל במשחקים האחרונים של העונה, כדי שאלפסי יוכל להתרכז במשחק.
בשנת 1948 היה אלפסי לשחקן הראשון מקבוצת בית"ר ירושלים שזומן לסגל נבחרת ישראל אך לא הספיק לרשום הופעת בכורה.
מנחם בגין אמר עליו בשנת 1955: "שער אחד של אלפסי שווה כמה נאומים שלי".
בשנת 1956, כשהוא בגיל 33, סיים את קריירת המשחק שלו ותלה את הנעליים. לאחר מכן המשיך לאמן את בית"ר ירושלים במשך מספר עונות ולאורך שתי קדנציות. לאחר פיטוריו באוקטובר 1961 בשל תוצאות חלשות של הקבוצה, סיים את דרכו בעולם הכדורגל. בפברואר 1963 מונה למאמן בית"ר חולון. בשנות ה-70 עבד כמדריך כדורגל במועדון נוער ירושלמי. הוא הוצא לפנסיה מוקדמת בתחילת שנות ה-80.
אלפסי נפטר בקיבוץ רמת השופט בשנת 2004, בגיל 81.
הערות שוליים

↑  מאיר גבאי, תותחני בית"ר הגיעו לביירות וחאלב, מעריב, 8 באוגוסט 1982
↑  דני דבורין, ‏‏70 שנה לניצחון בית"ר ת"א על היידוק ספליט, באתר ספורט1, 6 במאי 2015
↑  סימון כבש צמד במשחק, מעריב, 26 במרץ 1973
↑  אשר גולדברג, ימקא. רבבה בשבת בבוקר, Telesport,‏ 25 באפריל 2009
↑  יחיאל נדב, סימון אלפסי יאמן כדורגלני בית"ר חולון, חרות, 3 בפברואר 1963
↑  משה לרר, בנדרסקי: עצרתי לפני הקו. סימון: הכדור עבר את הקו, מעריב, 1 ביוני 1977
↑  ירון אביטוב, כוכב (מיל'), כל העיר, 18 בפברואר 1983
Oneworld

| --- | --- |

 תחום:  תעשיית התעופה 
 מטה הארגון:  ניו יורק 
 מייסדים:  אמריקן איירליינס, קת'אי פסיפיק, קוואנטס, בריטיש איירווייז, איבריה איירליינס 
 חברים:  14 (נכון ל־2018) 
 תקופת הפעילות:  1999–הווה (כ־25 שנים) 
 www.oneworld.com
 קואורדינטות:  32°49′07″N 97°03′24″W﻿ / ﻿32.8186436°N 97.0567231°W﻿ / 32.8186436; -97.0567231
 he
 
וואן וורלד (באנגלית: Oneworld; בתרגום חופשי: "עולם אחד") היא ברית חברות תעופה שהוקמה על בסיס אמריקן איירליינס ב-1 בפברואר 1999, השלישית בגודלה בעולם (נכון ל-2005), לאחר סטאר אלייאנס ו-סקאיי טים. חברות הברית טסות ליותר מ-1,000 יעדים ברחבי העולם, ביותר מ-150 מדינות. לפי נתוני יולי 2010 הטיסו 11 חברות התעופה החברות בברית 335.5 מיליון נוסעים בשנה. צי המטוסים של חברות הברית מונה 2,470 מטוסים, ואלה מקיימים 9,366 טיסות ביום ל-871 יעדים ב-146 מדינות.
ואן וורלד הייתה לברית חברות התעופה הראשונה שהקימה הנהלה משותפת שמושבה בוונקובר, קנדה. בראש ההנהלה המשותפת עומד מנהל כללי, המדווח לוועד מנהלי חברות התעופה החברות בברית.
עקרונות הברית ויתרונותיה

חיסכון בעלויות. (בשנת 2004 הייתה ואן וורלד היחידה מבין שלוש בריתות חברות התעופה העולמיות שהציגה רווח משותף נקי (1.5 מיליארד דולר).
לקוחות מועדפים של חברות הברית נהנים מגישה לטרקליני האירוח של כל החברות בברית.
לוחות הזמנים של חברות הברית משולבים באופן המבטיח מעבר נוח בין טיסות של חברות שונות בברית תוך שימוש בכרטיס טיסה בודד.
תמחור מיוחד לכרטיסים סובבי עולם וכרטיסים יבשתיים או אזוריים המשלבים טיסות בחברות שונות של הברית, דבר המביא להוזלת עלות הנסיעה ביחס לרכישת כרטיסים נפרדים.
לרבות מחברות התעופה החברות ב-Oneworld יש גם השתייכות לחברות תעופה המספקות שירות אזורי. ניתן לכלול טיסות בחברות תעופה אלה גם בברית, ולהקל על מטיילים עסקיים לטוס למקומות רבים נוספים.
תיאום של תוכניות הנוסע המתמיד והנהגת שירות לקוחות ברמה דומה בחברות הברית לשם הבטחת רמות שירות אחידות.
שותפות קוד בין חברות תעופה החברות בברית.
חברות בברית > חברות בברית

ארצות הברית אמריקן איירליינס – ארצות הברית (חברה מייסדת)
הממלכה המאוחדת בריטיש איירווייז – הממלכה המאוחדת (חברה מייסדת)
הונג קונג קת'אי פסיפיק – הונג קונג (חברה מייסדת)
פינלנד פינאייר – פינלנד
ספרד איבריה – ספרד
אוסטרליה קוואנטס – אוסטרליה (חברה מייסדת)
יפן ג'פאן איירליינס – יפן
ירדן רויאל ג'ורדניאן – ירדן
מלזיה מלזיה איירליינס – מלזיה
סרי לנקה סרילנקן איירליינס – סרי לנקה
קטר (מדינה) קטר איירווייז – קטר
ספרד אייר נוסטרום – ספרד
הממלכה המאוחדת BA סיטיפלייר – הממלכה המאוחדת
הונג קונג קת'אי דראגון – הונג קונג
דרום אפריקה קומאייר (אנ') – דרום אפריקה
ספרד איבריה אקספרס (אנ') – ספרד
יפן J אייר (אנ') – יפן
יפן JAL אקספרס (אנ') – יפן
יפן ג'פאן טרנסאושן אייר (אנ') – יפן
ניו זילנד ג'טקונקט (אנ') – ניו זילנד
הממלכה המאוחדת OpenSkies (אנ') – הממלכה המאוחדת
אוסטרליה קוואנטס לינק (אנ') – אוסטרליה
הממלכה המאוחדת סאן אייר (אנ') – הממלכה המאוחדת
פינלנד נורדי רז'יונל איירליינס (אנ') – פינלנד
ארצות הברית אלסקה איירליינס – ארצות הברית
חברות בברית > חברות לשעבר

קנדה קנאדיאן (אנ') – קנדה: נקנתה על ידי אייר קנדה, החברה בסטאר אלייאנס משנת 2000.
אירלנד אייר לינגוס - אירלנד: פרשה ב-1 באפריל 2007 עם הפיכתה לחברת תעופה במחיר נמוך (LCC).
מקסיקו מקסיקנה - מקסיקו: פשטה את הרגל ב-28 באוגוסט 2010.
הונגריה מאלב, נתיבי אוויר הונגריים - הונגריה: פשטה את הרגל ונסגרה ב-3 בפברואר 2012.
ארצות הברית יו אס איירווייז - ארצות הברית: התאחדה עם אמריקן איירליינס בשנת 2013.
גרמניה אייר ברלין - גרמניה: הפסיקה את חברותה עם הפסקת פעילותה ב-28 באוקטובר 2017.
אוסטריה ניקי – אוסטריה: הפסיקה את פעילותה וחברותה יחד עם חברת האם שלה, אייר ברלין ב-28 באוקטובר 2017.
חברות בברית > חברות שהושעו

רוסיה S7 איירליינס – רוסיה
רוסיה גלובוס איירליינס (אנ') – רוסיה
ראו גם

סטאר אלייאנס
סקאיי טים
שותפות קוד
ברית חברות תעופה
הערות שוליים

↑  tripsavvy, Oneworld Alliance International Airline Loyalty Program
↑  "Airberlin to cease operating as part of oneworld from 28 October". oneworld.com. October 17 2017
| Oneworld |
| --- | --- | --- |
| מייסדות | אמריקן איירליינס • בריטיש איירווייז • קוואנטס • קת'אי פסיפיק |  |
| חברות | פינאייר • איבריה • LATAM צ'ילה • ג'פאן איירליינס • רויאל ג'ורדניאן • מלזיה איירליינס • LATAM ברזיל • סרילנקן איירליינס • קטר איירווייז • LATAM אקוודור • LATAM אקספרס • LATAM ארגנטינה • LATAM פרגוואי • LATAM פרו • LATAM קולומביה • אייר נוסטרום • BA סיטיפלייר • קת'אי דראגון • קומאייר • גלובוס איירליינס • איבריה אקספרס • J אייר • JAL אקספרס • ג'פאן טרנסאושן אייר • ג'טקונקט • ניקי • OpenSkies • קוואנטס לינק • סאן אייר • נורדי רז'יונל איירליינס • אלסקה איירליינס |  |
| חברות עבר | אייר ברלין • אייר לינגוס • מאלב • מקסיקנה • קנדיאן איירליינס  • US Airways |  |
| תעופה אזרחית  • תעופה • תעופה צבאית |
| --- | --- | --- |
| ארגוניםבין-לאומיים | הארגון הבין-לאומי לתעופה אזרחית • יאט"א |  לוח טיסות יוצאות מטוסי KLM |
| נמל תעופה | טרמינל • עלייה למטוס • שער עלייה למטוס • גשר עלייה למטוס • מדרגות ניידות • טרקלין נייד • קרוסלת מטען • הנחיית כלי טיס על הקרקע • שירותי קרקע למטוס נוסעים • מִנחת |  לוח טיסות יוצאות מטוסי KLM |
| חברת תעופה | חברת דגל • חברה לטיסות חסך • חברה לטיסות שכר • מועדון הנוסע המתמיד • בסיס פעולה מרכזי • רשימת חברות תעופה |  לוח טיסות יוצאות מטוסי KLM |
| ברית חברותתעופה | סטאר אלייאנס • Oneworld • סקייטים • התאחדות חברות התעופה הערביות • קבוצת TUI • ונילה אליינס • LATAM |  לוח טיסות יוצאות מטוסי KLM |
| כרטוס | כרטיס טיסה • כרטיס טיסה אלקטרוני • בידוק ביטחוני • כרטיס עלייה למטוס • עמדה אחודה לבידוק עצמי • כרטיס מסביב לעולם • רישום לטיסה • מחלקת טיסה • שותפות קוד • היטל דלק |  לוח טיסות יוצאות מטוסי KLM |
| מטוס נוסעים | עלייה למטוס • הסעה • צוות אוויר • טייס • טייס אוטומטי • מהנדס טיסה • דייל אוויר • ארוחת טיסה • קופסה שחורה • בידור בטיסה • מושב מטוס • בטיחות בטיסה • רשימת מטוסי נוסעים |  לוח טיסות יוצאות מטוסי KLM |
| בקרה | פיקוח טיסה • אזור בקרה מרחבית • מרחב פיקוח תעופתי • נתיב אווירי • מגדל פיקוח |  לוח טיסות יוצאות מטוסי KLM |
| כללי | תעופה כללית • הסכם שמיים פתוחים |  לוח טיסות יוצאות מטוסי KLM |
מטוס ג'אל בצביעה מיוחדת לרגל ההצטרפות לברית
חאתם שיבלי

חאתם שיבלי (בערבית: حاتم شبلي; נולד ב-5 באוגוסט 1969) הוא ראש המועצה המקומית שבלי - אום אל-גנם.